આ પરેશાનીથી ત્રસ્ત ધર્મેશ ચૌહાણે મિડ-ડે LOCALને જણાવ્યું હતું કે ‘ફૂટપાથ લોકોને ચાલવા માટે છે, નહીં કે અહીં પથારો કરીને બેસવા માટે. આ લોકો આખો દિવસ અહીં પડ્યાપાથર્યા રહે છે. આ ફૂટપાથ રાહદારી માટે છે કે પછી આવા લોકો માટે એવો સવાલ થાય છે. આટલું ઓછું હોય એમ અહીં ફૂટપાથ પર ચરસી લોકોએ પોતાના આશિયાના બનાવી દીધા છે. લોકો ફૂટપાથ પર જ ઘર બાંધીને પડ્યા રહે છે જેને કારણે ફૂટપાથ પર ગંદકી પણ થાય છે અને આખી ફૂટપાથ ખરાબ થાય છે. આવા લોકોને અહીંથી હટાવવા જોઈએ જેથી ફૂટપાથ પર રાહદારીઓ માટે ચાલવાની જગ્યા થાય. હજી પણ આ લોકો આમ જ પડ્યાપાથર્યા રહેશે અને કોઈ પગલાં ભરવામાં નહીં આવે તો ધીમે-ધીમે અહીં આવા ચરસી લોકો એકમાંથી બે અને બેમાંથી ત્રણ એમ સંખ્યા વધતી જ જશે અને ફૂટપાથ રાહદારીઓ માટે નહીં પણ ચરસી લોકોથી જ ભરાયેલી રહેશે. આવું ન થાય એ માટે પ્રશાસને સત્વરે પગલાં ભરીને ચરસીઓને ફૂટપાથ પરથી હટાવવા જોઈએ.